Diari Oficial de la Generalitat Valenciana


Sumari del DOGV 4630, del 14-11-2003 (2003/11427)

RESOLUCIÓ de 9 de juliol de 2003, del conseller de Territori i Habitatge, per la qual s'aprova definitivament el programa per al desenvolupament de l'actuació integrada Eixamplament sud de la UA/D, en el polígon 2, del municipi de Sant Vicent del Raspeig i projecte d'urbanització i s'adjudica la condició d'agent urbanitzador per al desenvolupament del programa d'actuació integrada Eixamplament sud de la UA/D, en el polígon 2 del municipi de Sant Vicent del Raspeig, a l'Institut Valencià de l'Habitatge SA, com a empresa pública de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11859


Data del document
:   09-07-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sant Vicent del Raspeig
    * pla d'urbanisme

RESOLUCIÓ de 9 de juliol de 2003, del conseller de Territori i Habitatge, per la qual s'aprova definitivament el programa per al desenvolupament de l'actuació integrada Eixamplament sud de la UA/D, en el polígon 2, del municipi de Sant Vicent del Raspeig i projecte d'urbanització i s'adjudica la condició d'agent urbanitzador per al desenvolupament del programa d'actuació integrada Eixamplament sud de la UA/D, en el polígon 2 del municipi de Sant Vicent del Raspeig, a l'Institut Valencià de l'Habitatge SA, com a empresa pública de la Generalitat Valenciana. [2003/M11897]
  
Vist l'expedient relatiu al programa d'actuació integrada Eixamplament sud de la UA/D, en el polígon 2 del municipi de Sant Vicent del Raspeig, d'execució directa a càrrec d'aquesta Conselleria i, de conformitat amb els següents,
  
Antecedents de fet
  
1. L'Institut Valencià de l'Habitatge SA (en endavant IVVSA), com a empresa pública dependent de la Generalitat Valenciana, a l'empara del que disposa l'article 42.1 de la LRAU, promou per gestió directa programa d'actuació integrada que incorpora projecte d'urbanització de la unitat d'execució UA/D del PGMOU de Sant Vicent del Raspeig.
  
En data 7 de febrer de 2003, el director general d'Arquitectura i Habitatge va resoldre sotmetre a informació pública per un període de 20 dies el programa d'actuació integrada de la unitat d'execució UA/D, que incorpora projecte d'urbanització, inserint-se els preceptius anuncis en el diari El Periódico d'Alacant, en data 24 de febrer i en el Diari Oficial de la Generalitat Valenciana número 4.443 de 19 de febrer de l'any en curs.
  
Igualment es va sotmetre l'expedient a consideració de l'Ajuntament de Sant Vicent del Raspeig.
  
Durant el període d'informació pública s'ha emés dictamen favorable de l'Ajuntament de Sant Vicent del Raspeig, de data 2 d'abril de 2003, sense que, d'altra banda, s'haja presentat cap al·legació al programa d'actuació integrada que incorpora projecte d'urbanització.
  
2. Per Resolució de data 29 de gener de 2003 el conseller d'Obres Públiques, Urbanisme i Transports va aprovar definitivament la modificació puntual número 18 del PGMOU, per la qual es va determinar una nova ordenació de l'àmbit amb la finalitat de permetre el seu immediat desenvolupament urbà, i es va redelimitar la unitat d'execució. Es disposa de l'ordenació detallada amb caràcter previ a la programació reguladora del procés urbanitzador.
  
L'àrea en qüestió comprén una superfície de 58.605 m², segons el mesurament que es fa constar en la citada modificació puntual número 18 del Pla General. La unitat d'execució està delimitada al sud-est pel sector de sòl urbanitzable œ Azorín, i al nord-oest per l'avinguda d'Alacant, la ronda Sant Vicent - Sant Joan i una porció de sòl urbà.
  
3. La documentació aportada es considera completa, complint el que disposa l'article 32 de la LRAU en relació amb el que disposa els articles 29 i 30 d'aquesta.
  
4. L'IVVSA assumeix, entre altres, els compromisos següents:
  
a) Inici de l'execució material de programa dins del primer any de vigència i la conclusió de la urbanització abans d'un lustre des de l'inici.
  
b) Afectar de forma real el terreny constitutiu de la retribució a la construcció d'habitatges protegides. A més l'IVVSA augmentarà, en la seua qualitat de propietari de sòl en l'actuació, fins a almenys el 75% de l'edificabilitat total de l'àmbit.
  
c) Alienar mitjançant concurs, convocat a l'efecte i subjecte als principis de publicitat i lliure concurrència, els solars adjudicats a l'urbanitzador que no siguen edificats per aquest, establint com a preu màxim el 15% del valor màxim de venda de l'edificació resultant.
  
5. En data de 14 d'abril de 2003, s'aprova provisionalment el programa d'actuació integrada Eixamplament sud de la UA/D en el polígon 2, per Resolució del director general d'Arquitectura i Habitatge.
  
6. La Comissió Territorial d'Urbanisme d'Alacant, en sessió de data 1 de juliol de 2003, va acordar informar favorablement l'aprovació definitiva del programa d'actuació integrada Eixamplament sud de la UA/D, polígon 2 de Sant Vicent del Raspeig, com també informar favorablement l'adjudicació de la condició d'agent urbanitzador per al desenvolupament del programa d'actuació integrada de referència a l'Institut Valencià de l'Habitatge SA, com a empresa pública de la Generalitat Valenciana.
  
7. Amb data 3 de juliol de 2003, la directora general de Planificació i Ordenació Territorial d'aquesta Conselleria va expedir la corresponent cèdula d'urbanització per a la present actuació urbanística.
  
Fonaments jurídics
  
1. De conformitat amb el que disposa l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, les conselleries competents en habitatge o indústria, per elles mateixes o a través de les empreses públiques d'aquestes dependents, podran elaborar i promoure programes, plans parcials o de reforma interior, estudis de detall i projectes d'urbanització d'execució autonòmica, per a la promoció de sòl amb destinació a dotacions públiques o a actuacions urbanitzadores que fomenten la industrialització o l'habitatge social, o altres fins públics propis de la seua competència. En aquest cas, la seua tramitació i aprovació se subjectarà a les regles establides per als plans especials. En execució d'aquests programes es tindrà com a administració actuant la de la Generalitat. Tot això de conformitat amb el procediment establit en els articles 38, 42 i 43 de l'esmentat text legal, els tràmits dels quals han sigut observats en el present procediment.
  
2. La gestió del programa es realitzarà de forma directa per l'urbanitzador promotor d'aquest, l'Institut Valencià de l'Habitatge SA (IVVSA), empresa pública de la Generalitat Valenciana, dependent de la Conselleria de Territori i Habitatge, que assumeix la redacció del programa d'actuació integrada per a la gestió i urbanització de l'enclavament de sòl urbà UA/D, postulant-se com a urbanitzador legal dels terrenys.
  
L'IVVSA és propietari únic de la totalitat dels terrenys integrats en la unitat d'execució susceptibles d'aprofitament lucratiu. Per la seua banda, l'Ajuntament de Sant Vicent del Raspeig és titular d'una sèrie de parcel·les afectes al domini públic que en part seran objecte de cessió a la Generalitat Valenciana per a la construcció d'un centre de salut, segons acord plenari d'11 de setembre de 2001.
  
3. L'aprovació definitiva compet al conseller de Territori i Habitatge, segons el que disposa l'article 39.1 de la Llei Reguladora de l'Activitat Urbanística en relació amb el Decret 7/2003, de 21 de juny, del president de la Generalitat, pel que assignen competències a les conselleries, i el Decret 81/2003, de 27 de juny, pel qual s'estableix l'estructura orgànica de les conselleries de l'administració de la Generalitat.
  
Vistos els preceptes legals citats i la resta de general i pertinent aplicació, i d'acord amb la Comissió Territorial d'Urbanisme d'Alacant, resolc:
  
Primer
  
Aprovar definitivament el programa per al desenvolupament de l'actuació integrada Eixamplament sud de la UA/D, al polígon 2 del municipi de Sant Vicent del Raspeig i projecte d'urbanització.
  
Segon
  
Adjudicar la condició d'agent urbanitzador per al desenvolupament del programa d'actuació integrada Eixamplament sud de la UA/D, en el polígon 2 del municipi de Sant Vicent del Raspeig, a l'Institut Valencià de l'Habitatge SA, com a empresa pública de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.